
SPIRITISTI 

„Ja sitte pitää tapahtuman, että minä tahdon vuodattaa minun Henkeni kaiken lihan päälle; ja teidän poikanne ja 
tyttärenne pitää ennustaman, teidän vanhimpanne pitää unia uneksuman ja teidän nuorukaisenne pitää näkyjä 
näkemän”. Joelin kirjan 2: 28. 

Spiritualistinen aikakauslehti spiritismiä ja sitä lähellä olevien psykil- 
listen kysymysten käsittelyä varten. 

Ihminen. 

Ihminen, sinä ylpeä olento, sinä nostat korskeasti päätäsi ja kehut kers¬ 
kuen olevasi luomakunnan herra”, sen „kruunu”. Ja mitä tiedät sinä itse¬ 
rakas olento edes itsestäsi — et mitään. Sinä et voi sanoa mistä sinä tulet, 
etkä tiedä mihinkä sinä menet. Sinä et tiedä alkua, etkä tiedä loppua — ja 
kuitenkin kerskut tietäväsi kaiken, kehut luonnon lajeista, luonnon salaisuuk¬ 
sista, jotka sinulle tieteenä tieteesi avulla ovat avautuneet. 

Voi sinua ihmis-parka! Sinä olet tahtonut määritellä taivaat ja maat, 
tehdä näille rajat mielesi mukaan ja olet vielä kaiken päälle luonut itsellesi 
Jumalan oman mitättömyytesi mukaan, samoilla hyveillä, samoilla paheilla 
varustettuna olijona kun sinä itsekkin olet. Ja tämä sinun oma tekemäsi 
Jumala on ollut kaikkena sinulle. Hän se on käynyt sotaa sinun pyynnös¬ 
täsi, hän on vihastunut ja leppynyt, armahtanut ja vainonnut sinua, vainonut 
vielä sinun jälkeläisiäsikin aina kolmanteen ja neljänteen polveen —. Ja 
häntä sinä olet lahjoilla lepytellyt ja houkutellut mielesi mukaan. Hän, sinun 
Jumalasi on täydellisesti ollut itsesi kaltainen, sinun kuvasi mukaan luotuna. 

Ihminen, katso kuolema odottaa sinua avatuin haudoin, johon ruumiisi 
lasketaan. Ja mikä odottaa sinua sitte . . .? Ihminen sinä vapiset, sinä pel¬ 
käät kuolemaa — sinä pelkäät huolimatta siitä, että kerskut olevasi "luoma¬ 
kunnan herra”, että tiedät tieteet — huolimatta siitä, että olet luonut itsellesi 
Jumalan oman itsesi, oman mielesi mukaan, jonka kanssa voit kauppaa tehdä 
niinkuin vertaisesi kanssa elämäsi kohtaloista, juoksusi päämäärästä. Sinä 
vapiset avattua hautaa, pelkäät kuolemaa sentähden, että et laota itseesi, 
etkä usko Jumalaasi. 

Kuoleman lähestyessä sinä tunnet avaruuden kaikkeuden painon, joka 
painaa sinua mitättömäksi olijaksi "luomakunnassa”, joka painaa sinun sii¬ 
hen asemaan, mikä sinulle avaruuden kaikkeudessa kuuluu. 

Ihminen, sinä tahtoisit olla keskupisteenä kaikelle — mutta mitä olet 
sinä täällä avaruuden kaikkeudessa? Siinä kaikkeudessa, jolla ei ole alkua 
eikä loppua, siinä avaruudessa, jolla ei ole rajoja missään, jossa miljoonia 
aurinkokuntia maailmoineen, eloineen ja oloineen jatkuu loppumattomiin 
kaikkialle. 

Ajattele ihminen, mieti — ja nöyrry! 

Nöyrry Ikuisen Täydellisyyden edessä, joka on Rakkaus, Viisaus, ja 
Oikeus, joka on suurin hengistä, joka on kaikkeuden rakentaja ja ylläpitäjä. 
Nöyrry ja tunnusta Hänen työnsä sinussa ja kaikessa koko äärettömässä, 
rajattomassa avaruudessa; tunnusta Hänen ijankaikkinen, pyhä lakinsa, joka 
johtaa kaiken. Yhdy ihminen henkien suureen ylistyskuoroon kehityksen 
tiellä eteenpäin ja ylöspäin. 

Henki. 


Minna Canth ja spiritismi. 

(Jatkoa.) 

Merkillisempiä tässä suhteessa on kuitenkin saatu toimeen muualla, 
tuolla ulkona suuressa maailmassa. Noin kymmenkunta vuotta sitten ilmes¬ 
tyi englannin kielellä kirja, nimellä: "Korkeammasta maailmasta. Henkimaail¬ 
man ilmoituksia uskonnollisista asioista”,*) kirj. M. A. Oxon, joka kirja oli 
syntynyt automaattisen kirjoituksen kautta, siten että kirjan tekijä piti kynää 
kädessään ja antoi sen ruveta itsestään kirjoittamaan samalla kun hän joko 
vaipui syvämietteisen teoksen lukemiseen tai kiinnitti ajatuksensa johonkin 
muuhun. Kirja sisältää pääasiallisesti selityksiä uskonnolliselta alalta, ja sen 
ohessa myöskin tietoja henkimaailmasta, ynnä he nk ien ja ihmisten välisistä 
suhteista.” 

Löytyypä sitten vielä eräs kolmaskin kirjoitusten saamistapa. Lyijykynä 
ja paperi pannaan laatikkoon, laatikko suljetaan ja kun se hetken päästä ava¬ 
taan, on paperiin ilmestynyt kirjoitus. Taikka asetetaan kaksi taulua vastak¬ 
kain ja niiden väliin rihveli, jolloin sama ilmiö tapahtuu. Näitä kokeita tus¬ 
kin lienee meillä Suomessa vielä tehty, mutta Englannissa esimerkiksi niistä 
kerrotaan varmoina tosiasioina. 

Toista laatua spiritistien esiintuomista kyvyistä ovat voimain ilmaukset. 
Eräs komitea, johon kuului seitsemän tunnettua tiedemiestä, muiden muassa 
tohtori Karl du Prel Miinnchenistä ja herra Aleksander Aksakov, kokoontui 


*) Kiija tulee lähimmässä tulevaisuudessa »Spiritistin” toimituksen puolesta suomen¬ 
nettavaksi. 

v. 1892 Milanoon tekemään havaintoja erään kuuluisan meedion, Eusapia 
Paladinon spiritistisissä istunnoissa. Näissä istunnoissa oli vielä läsnä paitsi 
yllämainittua komiteaa myöskin professori Charles Richet Pariisista ja italia¬ 
lainen Cesare Lombroso, rikoksellisten tunnettu tutkija. Kertomuksessa, jonka 
komitean seitsemän jäsentä ovat allekirjoittaneet, vakuutetaan ettei voi olla 
kysymystäkään mistään petoksesta meedion puolelta eikä myöskään mistään 
näköhairahduksesta heidän puoleltaan. Syyskuun 28 päivän ja lokakuun 3 
sekä 6 päivän istunnoissa oli tapahtunut muun muassa semmoinen ilmiö, 
että meedio tuolineen nostettiin ylös pöydälle. Samanlaatuisista ilmiöistä 
kertoo mrs Florence Marryat kirjassaan "Kuolemaa ei olekkaan”, joka v. 1891 
tuli ulos Englannissa ja seuraavana vuonna käännettiin ruotsiksi. Eräässä 
istunnossa oli läsnä kaksi meediota, rouva Guppy, englantilainen nainen, ja 
rouva Hardy, joka oli kotoisin Ameriikasta. Istunto pidettiin edellä manitun 
meedion, rouva Guppyn luona Lontoossa, Viktoriatien varrella ja valittu seura 
kirjailijoita, sanomalehtimiehiä ja taiteilijoita oli saapuvilla. Koko joukko mer¬ 
killisiä ilmiöitä oli jo tuotu esiin, kun rouva Guppy jätti istunnon rouva 
Hardyn huostaan ja vetääntyi muutamien vieraiden kanssa toiseen huonee¬ 
seen. Sali oli täydellisesti valaistu ja osanottajat seisoivat piirissä, pitäen toi¬ 
siaan kädestä. Silloin kohotettiin rouva Guppy toisessa huoneessa äkkiä 
ylös ilmaan. ”Elkää taivaan tähden katkaisko ketjua”*), huusi rouva Guppy. 
Mrs Marryat seisoi Solmin prinssin, Albertin kanssa rinnatusten ja kun rouva 
Guppy tuli lentäen heidän ylitsensä, koskettivat hänen jalkansa prinssin ja 
mrs Maryatin kaulaan semmoisella voimalla, että molemmat kaatuivat pol¬ 
villeen lattiaan. Sama voima, joka hänet oli kohottanut ilmaan, laski hänet 
alas tuolille niin kovalla iskulla että tuolin molemmat etujalat taittuivat. 

Eräässä toisessa istunnossa, jossa mrs Marryat myöskin oli läsnä, tapah¬ 
tui jotain vielä eriskummallisempaa. Seura oli koolla erään herra Blackbur- 
nin luona Lontoossa, jonka talouden hoitajan, rouva Cookin tytär, Katie 
Cook, oli tunnettu hyväksi meedioksi. Läsnäolijat istuivat pimeässä huoneessa 
ja pitelivät toisiaan kädestä. Ä kk iä kuului ääni: ”elkää millään muotoa päs- 
täkö käsiänne irti”, ja samassa heistä tuntui kuin jokin hyvin suuri ja raskas 
kapine li ikk uisi heidän ylitsensä. Eräs naisista peljästyi ja vetäisi kätensä 
pois. Samassa silmänräpäyksessä putosi jotain suurella kolinalla lattiaan. 
Ääni huusi: "joku on katkaissut ketjun”, ja rouva Cook päivitteli: „voi se 
oli varmaa nk in minun piaanoni”. Tuli sytytettiin ja silloin huomattiin, että 
tuo suuri, raskas piaano todella oli nostettu ylös ja kannettu toiselle puolen 
huonetta suoraan heidän päänsä ylitse, sillä huone oli niin kapea, ettei sitä 
muuten olisi voinut siirtää heidän ohitsensa. Ja maahan pudotessa se rouva 
Cookin suureksi mielipahaksi oli vahingoittunut melkein tärviölle. Jalat oli¬ 
vat poikki ja pohja halki. 


*) Osanottajat istunnossa istuvat piirissä ketjuna pitäen toisiaan kädestä. 

Toim. muistutus. 

Uskomattomilta jutuilta nämä kaikki meidän korvissamme kuuluvat. 
Eikä ne kuitenkaan ole vielä mitään verraten muihin yhä kummempiin. On 
nimittäin vielä kolmas laji spiritistisiä ilmiöitä, jotka maailmaa hämmästyttä¬ 
vät. Tarkoitan n. k. henkimaterialisatsiooneja. Milloin ilmestyy käsiä, jotka 
puukkaavat, tai tukistavat, tai repivät läsnäolevia, milloin ilmestyy taas ylä¬ 
puoli ruumiista, milloin koko ruumis verhottuna tavallisesti valkoiseen harso- 
poimutelmiin. Näitä ilmiöitä on koetettu selittää milloin harha-näyiksi, mil¬ 
loin petoksiksi, mutta viime aikoina niitä kuitenkin ovat tiedemiehetkin ruven¬ 
neet ottamaan tarkemman huomion alaiseksi. Niinpä kerrottiin sanomaleh¬ 
dissä viime syksynä että useita tunnettuja sanomalehtien toimittajia ja tiede¬ 
miehiä oli läsnä eräässä spiritistisessä istunnossa Itaaliassa, jolloin käsivarsia 
ilmestyi ja heitä nyrkillä puukattiin. Nämäkin vakuuttivat, ettei meediota 
voinut epäilläkään mistään petoksesta, sillä he olivat koko ajan tarkimman 
mukaan vaarinottaneet häntä ja myöskin huolellisesti tutkineet kaikki paikat. 
Meedion ynnä istunnossa osaa ottajien nimiä en tullut panneeksi muistoon. 

Madame Esperancen istunnoista Helsingissä viime talvena on sanoma¬ 
lehdissämme niin paljon kirjoitettu, että otaksun niiden olevan yleisesti tun¬ 
nettuja. Hänen täältä lähdettyään syntyi kiivas polemiikki istunnoissa saapu¬ 
villa olleiden välillä. Toiset syyttivät madame Esperancea petoksesta, toiset 
väittivät vastaan. Lukijalle jäi hämäräksi, kummatko oikeassa olivat, sillä 
varmoja todistuksia ei voitu esille tuoda enemmän toiselta kuin toiseltakaan 
puolen. Myöhempään saapui tämän polemiikin johdosta yllä mainittu hra 
Aksakov Helsinkiin. Herra Aksakov on jo pitemmän aikaa tutkinut spiritisti¬ 
siä ilmiöitä ja muun muassa madame Esperancen meediotaipumuksia. Hänen 
vakuutuksensa mukaan on madame Esperancen rehellisyys niin taattu ja 
luonteen ominaisuudet senlaiset, ettei ne anna syytä mihinkään epäluuloon. 
Sitä paitsi oli hra Aksakov monta vuotta tarkimman mukaan vaarinottanut 
niitä ilmiöitä, joita madame Esperance istunnoissaan ilmitoi, eikä niissä mi¬ 
tään petosta milloinkaan huomannut. 

Paljon merkillisempiä ilmiöitä kerrotaan kuitenkin spiritistisissä teoksissa 
Englannista ja Ameriikasta. Otan tähän muutamia näytteeksi. Edellä maini¬ 
tussa kirjassaan „Kuolemaa ei olekkaan”, kertoo mrs Marryat, joka sanomalehti- 
referenttinä ja samalla myöskin omasta halustaan tutki spiritismiä sekä Lon¬ 
toossa että Ameriikassa, seuraavaa: Noin kolme- tai neljäkymmentä henkilöä 
oli koolla rouva Wil1iamsin luona New-Yorkissa. Huone oli kooltaan suuri, 
paksu matto peitti lattian ja katossa paloi neliskulmainen kaasulamppu. Toi¬ 
sella puolen huonetta, katsojia vastapäätä, oli muodostettu kabinetti neljästä 
pylväästä, joita rautainen seiväs yhdisti ylhäällä. Kabinetissa ei ollut kattoa, 
mutta seinille ripustetut, ruuniset verhot viskattiin tavallisesti sen ylitse. Kun 
mrs Marryat astui sisään olivat verhot heitetyt ylös rautakankien päälle, joten 
kabinetin sisusta oli näkyvissä. Siellä oli topattu nojatuoli meediota varten 
ja pieni pöytä, jonka päällä oli kynä sekä paperia. Nämä selitettiin olevan 
niiden henkien varalle, jotka eivät voineet puhua. 

Hetken päästä, kun kaikki olivat asettuneet paikoilleen, tuli rouva Wil¬ 
liams sisään. Hän oli kookas keski-ikäinen nainen, mustasilmäinen, 
terve hiviöinen ja tummanverinen, puettu vaalean siniseen, ruumiin mukai¬ 
seen leninkiin jossa kaulan ympärillä ja hijoissa oli paljon pitsejä. 

Rouva Williams meni kabinettiin, verhot laskettiin alas, punaisesta sil¬ 
kistä tehty varjostin asetettiin lampun eteen; istunto alkoi yksiäänisellä lau¬ 
lulla, johon kaikki yhtyivät, ja harmonion säestyksellä. 

Tuskin oli pari minuuttia mennyt, kun läsnäolevat kuulivat äänen, joka 
kuiskasi „isä”, ja kolme tyttöä, valkeissa, ruumiin mukaisissa vaatteissa ilmes¬ 
tyi verhojen sisästä. Vanha harmaapäinen mies nousi ylös ja meni heitä 
vastaan ja kaikki kolme juoksivat yhtaikaa hänen luokseen, kietoivat kätensä 
hänen kaulaansa, suutelivat häntä ja puhuivat hänelle jotain hiljaisella äänellä. 

«Melkeinpä unohdin, missä olin”, sanoo mrs Marryat. He olivat niin 
täydellisesti ihmisellisiä, iloisia ja tyttömäisiä, näöltään noin seitsemäntoista 
tai kahdenkymmenen ijässä ja puhuivat kaikki yhtaikaa, aivan niin kuin 
tyttöjen tapa on täällä maan päälläkin. Kun he poistuivat, palasi vanhus 
takaisin paikoilleen, pyyhkien kyyneleitä silmistään. «Olivatko ne teidän 
tyttäriänne?” kysyi eräs läsnäolevista. ”01ivat — minun kolme tytärtäni”, 
vastasi hän liikutettuna. "Kadotin ne kaikki ennenkuin olivat kymmenen 
vuoden ijässä, mutta niinkuin näette, olen saanut heidät jälleen.” 

«Useita muita haamuja esiintyi näiden jälkeen”, kertoo vielä mrs Mar¬ 
ryat. «Eräs nuori mies sai nähdä äitinsä ja puhkesi valtavaan itkuun. Eräs 
nainen toi henkipoikaansa luokseni, näyttääkseen, kuinka täydellisesti hän 
oli materialiseerannut itsensä. Tuo nuori mies oli tavallisessa seurapuvussa 
ja pudisteli äitinsä pyynnöstä kättäni niin voimakkaasti kuin ikinä joku kuole- 
vainenkin.” 

«Kaikki nämä henget”, jatkaa mrs Marryat, «katosivat, kun heidän 
aikansa oli lopussa, siten, että he vajosivat suoraan maton lävitse alas, aivan 
kuin olisi semmoinen poistumistapa ollut tavallisinta maailmassa.” 

Toinen merkillinen ameriikkalainen meedio oli kuusitoista vuotias Virgi¬ 
nia Roberts, jonka esiin manaamat naispuoliset henget kaikki ilman poik¬ 
keusta hävisivät katon kautta. He ensin nojautuivat taaksepäin ja panivat 
kätensä ristiin pään taakse; sitten nostettiin heidän jalkansa ylös lattiasta ja 
näin pitkällään olevassa asemassa he kohosivat ylös kattoon ja hävisivät sinne. 

Mrs Marryat kutsui kerran Virginia Robertsin luokseen hotelliin, jossa 
hän asui yhdessä rouva S:n kanssa. Syötyään päivällistä yhteispöydässä, 
menivät he yläkertaan omaan huoneeseensa. Ikkunan edessä oli heillä val¬ 
koiset pitsiverhot ja kun muunlaista kabinettia ei ollut saatavana, asettivat 
he Virginialle tuolin ikkunan syvennökseen ja panivat verhot nuppineuloilla 
kiinni hänen eteensä. Itse he istuivat sohvaan ikkunaa vastapäätä, mutta 
aivan lähelle, sitten kuin ensin olivat lukinneet oven ja himmentäneet valon. 

Viisi minuuttia oli kulunut, kun mrs Marryatin poikapuoli, Francis Lean 
tuli verhojen läpi, ilman että nämä vähääkään häilyivät. Hän oli tavallisessa 
trikoopuvussaan ja päässä oli hänellä pieni villainen myssy. Francis kertoi 
heille seikkaperäisesti siitä onnettomuudesta, jonka kautta hän menetti hen¬ 
kensä, hän oli nimittäin hukkunut merillä ollessaan, eikä tuosta tapauksesta 
oltu mitään tarkempia tietoja tätä ennen saatu. Hänen jälkeensä tuli mrs 
Marryatin tytär Florence, joka oli kuollut vallan pienenä, vaan joka henki¬ 
maailmassa oli kasvannut ja varttunut. Häntä mrs Marryat muuten tapasi 
melkein jokaainoassa istunnossa, missä hän oli läsnä. Rouva S. sai tavata 
erästä entistä ihailijaansa sekä isäänsä, joka oli ollut suuri poliitikko ja ylei¬ 
sesti tunnettu mies Ameriikassa. Mutta äkkiä kuuluu vieno ääni, joka lausuu: 
„täti Flo, tunnetko minua?” Ja mrs Marryat näkee edessään sisarensa tyttä- 
ren ja ristilapsensa Lilian Thomasin joka oli kuollut nunnana eräässä luosta¬ 
rissa, Hän oli puettu omituiseen nunnapukuunsa, päässä valkoinen myssy, 
jossa oli piipattu rimsu kasvojen ympärillä niin ettei hiuksia lainkaan näky¬ 
nyt, ja myssyyn oli kiinitetty valkoinen huntu, raskaasta villakankaasta, joka 
peitti sekä pään että osaksi myöskin hänen mustan silkkisarssipukunsa. 
Lilian oli kuollut keuhkotautiin ja nyt esiintyessään oli hänellä sama kellertä¬ 
vän kalpea, vaksinkarvainen hiviö kuin hänellä oli ollut joitakuita aikoja 
ennen kuolemaansakin. Sitten tuli vielä mrs Marryatin sisarvainaja esille, 
joten kuusi henkeä heille näyttääntyi siinä heidän omassa huoneessaan, jossa 
ei muita ollut läsnä kuin mrs Marryat, hänen ystävänsä, rouva S. ja tuo 
kuusitoista vuotias Virginia Roberts. 

Henget eivät kuitenkaan aina olleet näin sävyisiä ja hiljaisia, vaan 
tekivät usein kaikenmoista vallattomuutta. Niinpä kertoo mrs Marryat muun 
muassa erään tapauksen niiltä ajoilta, jolloin hän ensin alkoi tieteellisiä tut¬ 
kimuksiaan spiritismin alalla. 

Hän oli kutsuttu päivällisille herra ja rouva Nevillen luokse, jossa tilai¬ 
suudessa myöskin hyvä meedio, kenraali Shoversin tytär, neiti Rosie Sho- 
vers oli saapuvilla. Hän oli vielä aivan nuori, noin kuuden- tai seitsemän¬ 
toista vuoden vaiheilla, eikä käyttänyt meediolahjojaan muuta kuin yksityi¬ 
sesti, läheisten ystäväin kesken. 

Mrs Marryat ja Rosie istuivat rinnakkain päivällispöydässä, ja siinä hei¬ 
dän syödessään kertoi Rosie, että hänen äitinsä oli matkustanut pois ja sen- 
vuoksi häntä pelotti nukkua yksin yötä, sillä henget eivät varmaankaan antaisi 
hänelle rauhaa. Mrs Marryat pyysi häntä silloin luokseen, johon Rosie myös¬ 
kin suostui. Päivällisen jälkeen pidettiin istunto, mutta läsnä olevien suureksi 
harmiksi ei se onnistunutkaan. Ei ilmestynyt kerrassaan mitään. 

Mutta tuskin olivat he nousseet mrs Marryatin vaunuun ajaakseen tämän 
kotiin, kun leveä nauru kajahti heidän korvainsa juuressa. 

Rosie tunsi he nk isen Johtajansa”, Peterin äänen. „Mikä on Peter?” 
hän kysyi. „En voi olla ajattelematta kuinka nolon näköisiä he olivat, kun 

ei kukaan näyttääntynyt”, vastasi ääni. Luuletkos että tahdon antaa sinun 
tyhjentää voimiasi, kun tiesin pääseväni teidän kanssanne kotiin. Ensi yönä 
aijon näyttää teille, minkälainen oikein hyvä istunto on.” 

Mrs Marryatilla oli suuri perhe, seitsemän lasta, sisar, joka asui hänen 
luonaan ja neljä palvelijaa. He olivat jo kaikki menneet levolle ja mrs Mar- 
ryat vei Rosien sänkykammariinsa, josta ovi vei siihen huoneeseen, missä 
hänen sisarensa nukkui. He lukitsivat molemmat ovet, sammuttivat kaasun 
ja menivät levolle. Huoneessa oli kuitenkin verrattain valoisa, sillä uunissa 
paloi hieno tuli ja ikkunaan la nk esi sitä paitse kohdalla olevan katulyhdyn valo. 

Heti alkoi huoneessa kuulua kolinaa ja liikettä; huonekalut ja koriste- 
kappaleet muuttuivat paikoiltaan ja Peterin ääni kuului vähän väliä varoittele- 
van: "hiljaa Pope, varokaa, elkää särkekö kapineita”. Semmoinen elämä syn¬ 
tyi, että mrs Marryatin sisar heräsi viereisessä huoneessa, naputti oveen ja 
kysyi levottomasti: "Kuka sinulla on siellä luonasi, Florence? Tehän herä¬ 
tätte ylös koko talon väen.” 

(Jatk.) 


„Ignoramiis et ignorabimus”*) 

(Eräästä Kristianiassa ilmestyneestä P. M. P. kirjoittamasta kirjasesta 
„Studier over Experimental-Spiritismen”, lainaamme tähän ensimmäisen 
luvun.) 

Se on jo tunnettu va nh a historia, vaikka aina pysyy uutena, että kaik¬ 
kia suurempia tieteellisiä löytöjä kohtaa mitä kiihkoisin ja a nk arin vastarinta 
yleisön puolelta. Syytä tähän ihmeelliseen, aina uudestaan ilmestyvään vasta¬ 
rintaan kehityksen kulkua vastaan ei ole vaikea löytää. 

"Niin monta mieltä kuin on päätäkin”, sanoo sananlasku ja "niin 
monta etuakin” voimme vielä lisätä. Jokainen yksilö on muodostanut itsel¬ 
leen n. k. elämän näkökantansa ja tämä on hänen kompassinsa purjehties¬ 
saan elämän merellä. Tähän tulee vielä, että jokainen, tietämättöminkin, 
uskovat kykenevänsä arvostelemaan mitä asiaa hyvänsä. 

„Meillä on myöskin silmät päässämme, meilläkin”, on se tavallinen 
väitös, millä oppimattomat vastustavat tiedemiesten daktriineja (tieteellisiä 
oppeja). Mutta vanhanaikuinen ja rajaton luottamus siihen, että aistimet 
eivät voi pettää, on kotoisin tietämättömyydestä. 

Jokainen, jolla on vähänkin tietoa luonnon opista ja fysiologiasta, tie¬ 
tää kuitenkin, että se on hyvin ahtaissa rajoissa kun aistimemme ovat luo¬ 
tettavia. Kuinka on esimerkiksi näköaistimen kanssa? 


*) „Emme mitään tiedä, emmekä saa mitään tietää.” 

Kun katselemme taivasta niin näyttää se meistä ontolta pallonpuolik- 
kaalta, jonka keskustassa itse olemme. Aurinko ja kuu näyttävät latteilta, 
pyöreiltä viipaleilta ja jotakuinkin saman suuruisilta, ja tähdet olisivat tämän 
suoranaisen aistimillisen havainnon mukaan loistavia pisteitä, jotka samoin¬ 
kuin aurinko ja kuukin, liikkuvat onton pallonpuolikkaan laella, kaikki yhtä 
pitkän matkan päässä katsojasta ja tämän ympärillä. Ensimäinen tähtitieteelli¬ 
nen systeemi, „ptolemaeuselainen”, näin nimitetty kre ikk alainen Ptolemaeusen 
mukaan, joka eli Aleksandriassa noin 130 j. Kr. oli juuri rakennettu tämän 
aistimillisen erehdyksen pohjalle ja vasta aikojen kuluttua, noin 1000 vuotta 
myöhemmin huomattiin asian todellinen laita. 

Tämä huomio on kuitenkin niin räikeä vastakohta aistimien todistuk¬ 
sella, että kun Puolalainen tähteintutkija Kopernikus (f 1543) julkisesti ilmoitti 
uuden systeeminsä, niin tämä ei saanut ainoastaan papistolta, joka tässä sys¬ 
teemissä näki raamatullisten totuuksien täydellisen kieltämisen, a nk araa vas¬ 
tarintaa, vaan myöskin suuren oppimattoman yleisönkin puolelta, joka enem¬ 
min luotti aistimiensa todistuksiin kuin tieteen todistukseen. 

Niinkuin tunnettua, opettaa kopernikuselainen systeemi, että maa on 
pallo, jolla on kaksinainen liikunto, oman itsensä ympäri ja samoin aurin¬ 
gon ympäri, joka myöskin on pallo. Nyt löytyy kuitenkin eräänlaisia intelli- 
genssiä, jotka aina ovat näyttäytyneet olevan enemmistönä ja ovat vielä tänä¬ 
kin päivänä — intelligenssiä, jotka luulottelevat heidän tehtävänsä olevan 
siinä, että tekevät naurunalaisiksi tieteellisiä uutuuksia. 

"Kuinka”, huusivat nämät, maa olisi pallo! Silloinhan täytyisi ihmisten, 
jotka asuvat alimmalla puoliskolla, kääntää jalkansa meidän jalkoja vastaan. 
Miksi eivät nämät silloin putoa päistikkaa alas syvyyteen? Tahtoisivatko her¬ 
rat luonnon tutkijat olla niin hyviä ja koettaa kulkea katossa niinkuin kär¬ 
päset, niin saisivat itse kokea hypoteesinsa mitättömyyden.” 

Tällainen intoileminen katsottiin erääseen aikaan niin musertavaksi, että 
oli mahdotonta pitkiin aikoihin tehdä oppia maapallosta yleisemmäksi. 

Yhtä hullua oli oppi maan kaksinaisesta liikunnasta, intelligenssit nau- 
roivat, papisto tuomitsi, Giordano Bruno poltettiin ja Galileo Galilei pääsi 
hädintuskin samanlaisesta kohtalosta. 

Aika riensi kuitenkin tasaista kulkuaan ja ajan kanssa on tottumus teh¬ 
nyt liiton. Nyt löytyy enään tuskin ketään, ei edes papistossakaan, joka 
epäilee totuutta kopemikuselaisessa systeemissä, vai kk a ei asiain perinpohjai¬ 
nen tuntemuskaan ole aina ollut muodostamassa ajatuskantaa. Mikä 16:ta 
vuosisadalla katsottiin vallan mahdottomaksi, se on nyt, ei ainoastaan mah¬ 
dollista, vaan — „aivan luonnollista.”' 

Uusien aikojen kanssa ilmestyy uusia probleemia. Nyt ovat darwinismi 
ja spiritismi mahdottomia tieteessä. 

Kun Darvin 1858 julkaisi teoksensa "Lajien synnystä”, pääsi melu 
uudestaan ilmoille ja kiihtyi ankarammaksi, kun hän julkaisi toisen suurteok- 

sensa "Ihmisen sukuperästä” (1872). Papit löivät ristinmerkkiä, intelligensit 
tahtoivat pakahtua naurusta ja „yleisö punastui häveliäisyydestä.” Ihminen, 
joka traditsionein mukaan oli luotu Jumalan kuvaksi, olisi nisäkäs ja vielä 
lisäksi nisäkäs, joka polveutui toisesta — apinasta! Ei, se oli vallan hullua!” 

„Täytyy kyllä tunnustaa, että löytyy merkillinen yhdennäköisyys ihmi¬ 
sen ja korkeampain nisäkkäitten välillä anatomillisessa rakenteessa ja elimilli- 
sissä suhteissa — jaa, että tämä yhdennäköisyys vielä ulottuu aina embryo- 
logiseen kehittymiseen, mutta kuitenkin —! Näkeehän kyllä esimer kk iä 
satunnaisista „luonnon oikuista”, kuka kuitenkaan voisi mennä takaukseen, 
ettei luonnontutkija, tutkiessaan ihmisellistä ruumista, olisi ollut hallucinatsio- 
nin alaisena; tämän „Deus ex machinan”*) alaisena, joka aina sopivaan 
aikaan selittää kaikki. Asia oli niin ristiriidassa sen käsityksen kanssa, jota 
oli totuttu pitämään oikeana, että se ei voinut olla oikea j. n. e.” 

Fasit: darvinismi on mahdottomuus. 

Vuonna 1876 kutsuttiin Muncheniin yleinen luonnontutkijani kokous, 
jossa Du Bois-Reymond lausui loukatun yleisön puolesta kuuluisan: ignora- 
mus et ignorabimus! Kaksi vuotta myöhemmin esiintyi suuri Virchow, cellu- 
larpathalogian perustaja, tieteellisen vanhoillisuuden etutaistelija Saksassa, 
vielä vihaisemmin darvinismia vastaan. Että Haeckel, Wogt ja toiset „fantas- 
tit” esiintyivät puolustamaan tätä yleisesti hyljeksittyä oppia, ei merkinnyt 
mitään sellaisia auktoriteetteja vastaan kuin Du Bois-Reymond ja Rudolf 
Virchow; ja kuitenkin, mikä oli tuloksena? Kun Darvin kuoli ja hänen 
muistojuhlaansa vietettiin Berlinissä oli Du Bois-Reymond — juhlapuhujana. 
„Suurinta, mitä tämä suuri tutkija on tehnyt”, sanoi juhlapuhuja, ”on se, 
että hän on asettanut ihmisen oikealle paikalleen niinkuin suurimpana luoma¬ 
kunnassa — ei korkeammalle eläimiä vaan niiden joukkoon Ja sittemmin, 
kuin hovisaamaaja Stöcker, skandaalimaisessa kohtauksessa saksan valtiopäi¬ 
villä vaati, että Du Bois-Reymond asetettaisiin lailliseen edesvastaukseen 
oikeuden eteen juhlapuheestaan Darvinin muistojuhlassa, niin selitti Virchow, 
että: „siihen mitä Du Bois-Reymond oli sanonut siihen voisi hänkin (Virchovv) 
pistää nimensä alle.” (Jatk.) 


mm; 


V alon ja totuuden ystävät, levittäkää totuuden valoa kaikki¬ 
alle! Levittäkää „Spiritistiä“ jokaiseen palatsiin, ja jokai¬ 
seen majaan; niin ylhäisille kuin alhaisille, niin rikkaille 
kuin köyhille. — Spiritismi on lohdutuksen evankeliumi kai¬ 
kille raskautetuille ja epätoivoisille. 


n 


rw. 


*) .Jumala koneesta tullut” — tarkoittaa arvaamatonta tapausta. Suom. muist. 

Yliaistillisten asiain johdosta Suomessa. 

(Jatkoa) 

Mathilda Grönfors. Kun todistaja Tammikuun jonakin päivänä klo 8 
ehtoolla meni käymään Martinilla E. Eerolan ja Helena Punalan kerällä, 
olivat tuvassa M. puolisot ja heidän palvelustyttönsä E. Lindroos sekä joukko 
tuntemattomia miehiä. Silloin singahti kynttilän jalka pöydältä kautta ilman, 
kiemuroiden kuin näkymättömän voiman kannattamana oveen. Todistaja oli 
siitä vakuutettu ettei tämä tapahtunut kenenkään läsnäolleen kiemahduksilla 
tai vaikutuksilla. Hän kävi vaan tämän ainoan kerran Martinilla eikä nähnyt 
mitään viinan myyntiä. 

Efraim Eerola. Aina Tammikuun 14 päivästä aikain koko kysymyk¬ 
sessä olevana aikana oli todistaja joka päivä käynyt Martinin torpassa. 
Ensimmäisen kerran käydessään keskiviikkona, Tammikuun 14 p:nä e. p. p. 
huomasi hän asuntohuoneen akkunaruudut savella sohratuksi, samoin huo¬ 
neen permannon ja huonekalut. Hän ei kuitenkaan huomannut mitään näh¬ 
tävää vahinkoa seinärappauksessa vaikka savi olikin juuri kuin siitä lähtenyt. 
Akkunan ruutuja tarkastettuaan näyttivät ne saippualla sohratuiksi, ei kuiten¬ 
kaan ihmiskäden sivelemänä. Todistajan läsnäollessa murskaantunut savi 
kokoontui näkymättömällä tavalla permannolle, kenenkään koskematta ja huo¬ 
maamatta mistä ja miten se tuli. Saven murskaa keräytyi kokonaista kolme 
korillista noin neliökuutio knr. paljoudelta, kun se kannettiin pois huoneesta. 
Savea ilmestyi kaksi kertaa lattialle ja kumpaisellakin kerralla laastiin ja kor¬ 
jattiin se tarkoin pois ja tuli siitä monta koria. 

Erityisesti kysyttynä selitti todistaja, että huoneen välikatto oli joksikin 
hatara ja suurirakoinen, mutta valansa nojalla voi hän vakuuttaa, ettei savi 
tullut katon kautta permannolle, koskapa sellaisen savijoukon kulkeminen 
ilman kautta pudotessaan olisi kyllä näkynyt. Edelleen havaitsi todistaja 
eräänä päivänä suuren puukon kuusikertaa perätysten suhahtaneen ilmaan 
hänen kasvojensa editse, kuitenkaan sattumatta. Hän otaksui veitsen ensiker¬ 
ran singahtaneen lähimmäisestä huoneesta ja sittemmin selittämättömän voi¬ 
man vaikutuksesta li ikk uneen edestakaisin. Tauottuaan tupakoimasta ja pan¬ 
tuaan piippunsa pöydälle singahti se ilmaan; myöskin kivet ja kovasimet 
liikkuivat ilmassa näkymättömän voiman vaikutuksesta. 

Eräänä päivänä näki todistaja lukitusta jo ennen samanlaisten tapahtu¬ 
main johdosta lujalla nuoralla kiinni sidotusta pöytälaatikosta viskaantuvan 
kaikenlaisia esineitä ja kirjoja laatikon vähääkään aukenematta. Eräänä aa¬ 
muna sanottiin hänelle miten navetassa lammasten jalat olivat sidotut ja kun 
hän meni päästämään niitä vapaaksi ja tuli ulos navetasta, niin oven linkku 
pyöri selittämättömällä tavalla. Kun hän meni asuntohuoneeseen, löydettiin 
pöydänalta kummallisia kiviä sekä Efraim Martinin silmälasit, jotka pöytä 

laatikosta olivat sinne viskautuneet, tietämättä miten. Silmälasinsangat olivat 
osittain katkenneet ja ikäänkuin palaneet. Kaikkia tällaisia tapahtumia näki 
todistaja joka päivä sekä paljon muitakin joita ei nyt kuitenkaan yksityiskoh¬ 
dissaan voinut enään muistaa, vakuuttaen valansa nojalla, etteivät ne tapah¬ 
tuneet ihmisten, vaan henkien tahi muiden todistajalle tuntemattomani voi¬ 
mien vaikutuksesta. 

Vastaajat selittivät todistajain lausuntojen johdosta, että seinärappaus 
heidän asunnossaan paikottain oli irtonaista, mutta jospa se olisikin seinistä 
pudonnut, ei se olisi voinut murskaantua hienoksi someroksi sekä vielä vä¬ 
hemmin siitä olisi tullut niin äärettömän paljon, että olisi täytynyt kolme 
niin suurta koria, kuin Eerola todisti. Efraim Martin sanoi vielä että hän 
vähää ennen todistajain mainitsemaa tapahtumaa, mennessään ulos huonees¬ 
taan oli asettanut silmälasinsa pöydälle ja palattuaan löysi ne rikottuna ja 
sangat kierrettynä. Elän näytti ne ja olivat osittain halkeilleet, kiertyneet ja 
useista kohdista rikki. 

Todistaja Eerola lisäsi vielä että hän, eräänä päivänä ollessaan tolpan 
leipomatuvassa, huomasi tuntemattomalla tavalla kerääntyvän pöydälle suuren 
kasan rohtopulloja, joista muutamat sisälsivät salpietarihappoa sekä muita 
yksityisiä aineita. Pullot rupesivat itsestään hyppimään, joten sisällys kuohui 
ja läikkyi pöydälle, jossa se rupesi kiehumaan ja kuohumaan. Todistaja oli 
myös läsnä kummitusajan loppupuolella, kun kauhoja, sankoja ynnä muita 
talouskapineita ilmestyi uuniin ja syttyivät siellä tuleen. Todistaja vakuutti 
myöskin, ettei Martinin asunnon alla löytynyt mitään kellaria, joten ei mitään 
sellaisia kompeita sinne voinut kätkeä, koskapa huone seisoi kovalla kalliolla, 
sekä ettei todistaja milloinkaan tarkastanut, josko huoneen la kk aan eli vint¬ 
tiin olisi joku vieras he nk ilö kätkeytynyt. 

Eva Eerola. Kuluneen Tammikuun 16 p:nä ensimmäisen kerran käy¬ 
dessään oli hän leipomo tuvassa ollessaan nähnyt visaisen maljan äkkiä sin¬ 
gahtaneen permannolle hänen jalkainsa eteen, mutta luuli ettei Martinin vaimo 
joka juuri värjäsi lankoja ja nosteli niitä ylös, ollut mitenkään ylettänyt mal¬ 
jaa viskaamaan. Seuraavana päivänä käydessään seisoi hän jälleen leipomo- 
tuvassa ja kuuli jytäkkää tuvasta ja kun hän meni ulos sulkien oven jäl¬ 
keensä, oli kaksi tiilikiveä toinen toisensa jälkeen viskautunut suurella rys- 
kinällä oveen, kenenkään muiden kuin Martinin vaimon sisällä olematta ja 
hänkin sammutti tulta. Kun todistaja jälleen meni leipomotupaan viskaantui 
suuri vihta oven kautta sinne sisälle; eikä Martinin vaimo voinut nakata sitä. 
Rakennuksen vinttiin ei ollut mitään luukkua ei asuinhuoneen eikä leipomo- 
huoneen puolelle, ei myöskään kellaria rakennuksen alla. Tätä ennen ei 
todistaja ollut nähnyt tiilikiviä leipomatuvassa, mutta tämän tapauksen jälkeen 
huomasi hän irtonaisia tiilikiviä piisillä. 

Vähän tämän jälkeen kuuli todistaja huutoa leipomotuvasta, ettei tulen- 
nos muka pysy vaimo Martinin käsissä, jonka vuoksi todistajakin rupesi 



38 


SPIRITISTI 


N:o 2 


vedellä valaen tulta sammuttamaan. Mutta juuri silloin singahti seinähyllyltä 
kaikenlaisia esineitä permannolle. Samana päivänä myöhemmin putosi sup¬ 
pilo samalta hyllyltä. 

Todistaja vakuutti valansa nojalla, että kaikki nämä seikat tapahtuivat 
käsittämättömän ja todistajalle ainakin tuntemattoman voiman vaikutuksesta, 
eikä suinkaan ihmiskäden auttamalla. 

(Jatk.) 


Kaalimato. 

Vertauksellinen taru. 

„Minä uskon kaiken mitä minulle sanotaan”, toisti kaalimato. 

„Sitte kerron sinulle vielä jotakin”, sanoi peippo, „paras uutinen on 
vielä jäljellä. Sinä olet muuttuva eräänä kauniina päivänä perhoseksi. 

„Kurja lintu”, kiljui kaalimato, „sinä teet pilkkaa minun alhaisuudes¬ 
tani; sinä olet yhtä sydämetöin kuin olet tuhmakin. Pois! Minä en tahdo 
enään kuulla sinun neuvojasi.” 

„Minä odotinkin juuri sitä ettet uskoisi minua”, sanoi peippo, vuoros¬ 
taan loukkaantuneena. 

„Minä uskon kaiken mitä minulle sanotaan”, vakuutti kaalimato, „se 
tahtoo sanoa kaiken järjellisen mitä voi uskoa. Mutta sanoa minulle, että 
nuot perhosen munat muuttuisivat kaalimadoiksi ja kaalimadot saisivat lopuksi 
siivet ja muuttuisivat perhoiksi — se on jo liian paksua. Hyvä peipponi, 
sinä olet kylliksi järkevä ettet usko itsekkään semmoisia, sinähän tiedät, että 
se on mahdotonta.” 

„Sitäpä minä en tiedäkkään”, sanoi peippo vilkkaasti. „Kun minä Uite¬ 
len viljavainioiden ylitse, tai kun lennän ylös korkeuteen, niin näen minä 
paljon ihmeellisiä asioita, niin etten voi ymmärtää miksi ei niitä löytyisi 
enemmänkin. Rakas kaalimato! Kun sinä aina matelet, etkä pääse koskaan 
edemmäksi kaalinlehdeltäsi, niin luulet sinä toisia asioita mahdottomiksi.” 

„Pötyä”, tuumi kaalimato, „omasta kokemuksestani ja oman järkeni 
avulla tiedän minä kyllä mikä on mahdollista, mikä mahdotonta — tiedän 
yhtä hyvin kuin sinäkin. Katso minun pitkää viheriäistä ruumistani, minun 
monia jalkojani ja puhele sitte että minä saan siivet ja kirjavan höyhenpu- 
vun — hullu!” 

”01e itse hullu! Sinä viisas kaalimato!” huusi peippo vihaisena. „Hassu, 
joka tahdot järkeillä sellaisesta, jota et ymmärrä. Matkoillani tapaan minä 
paljon sellaisia, jotka tietävät enemmän kuin minä ja jotka kertoivat minulle 
paljon asioita — joita en oikein ymmärrä, mutta uskon kuitenkin ja laulan 
iloisena kaikesta kauniista ja ihmeellisestä maanpäällä. Rakas kaalimato! tee 
sinäkin samoin ja ota vastaan uskolla kaikki mitä tulee ylhäältä.” 

„Uskolla”, sanoi kaalimato, "ethän vaan tahdo sanoa, että minulta 
puutu uskoa. Minähän olen sanonut, että minä uskon kaiken mitä minulle 
sanotaan — kuin se vaan ei ole sellaista, että sitä on järkevän mahdotonta 
uskoa.” 

Samalla tunsi kaalimato, että jotakin lii kk ui vierellään. Hän katsahti 
sinne. Kahdeksan tai kymmenen pientä kaalimatoa mateli ympärillä ja alkoi¬ 
vat järsiä lehteä. Ne olivat tulleet perhosen munista. Kaalimato hämmästyi 
ja häpesi, mutta sitte ilostui hän, kun tämä ihme oli mahdollista, niin voisi¬ 
han toinenkin olla —. „Kerro minulle kaikki mitä tiedät peippo”, pyysi 
kaalimato ja peippo lauloi hänelle kaikista ihmeistä taivaassa ja maassa. 
Koko jälellä olevan elinaikansa kertoili nyt kaalimato tovereilleen siitä het¬ 
kestä, jolloin hän muuttuu perhoksi. Mutta kukaan tovereista ei uskonut 
häntä. Kaalimato oli kuitenkin luja uskossaan, jonka hän oli oppinut pei¬ 
polta. Kun hänet piti haudattaman koteloon, sanoi hän: "Minä muutun 
eräänä päivänä perhoksi.” 

Toiset kaalimadot luulivat vaan, että hän hourii ja sanoivat keskenään: 
„olento rukka!” 

Mutta kaalimato muuttui perhoksi — ja kuin hänen jälleen täytyi „kuolla” 
sanoi hän: „Minä olen kokenut paljon ihmeellistä, minä olen oppinut usko¬ 
maan ja katson nyt luottamuksella tulevaisuuteen mitä siellä tuleekaan. 


Todistus kuoleman jälkeen. 

Eräässä Etelä-Ruotsin tuomiokunnassa vallitsi joku aika sitten ankara 
laamanni X. uljasryhtinen, korkeakatseinen, järkähtämättömästi itseensä luot¬ 
tava ja aivan ennakkoluuloton mies. Muutamana päivänä lokakuun alku¬ 
puolella oli hänen lähdettävä noin neljän penikulman päässä kotoa olevaan 
käräjäpaikkaan istumaan kihlakunnan varsinaisia syyskäräjiä. Kun hänellä oli 
kaiken päivää kaikenlaista tehtävää, oli lähtö myöhästynyt iltaan, mutta kun 
ilma oli kaunis ja istunto oli alkava vasta seuraavan päivän aamuna, niin ei 
tarvinnut liioin kiirehtiä. 

Hyvä vuode ja mitä muuta vaan talo voi tarjota oli aina valmiina kesti¬ 
kievari Z:lla, kuten tähänkin asti. Lähdettiin siis liikkeelle, vaunut vierivät 
keveästi tasaisella tiellä ja hevosten kaviot synnyttivät kaikua kuivassa, puh¬ 
taassa syksy ilmassa. Vetäytyneenä yhteen vaunun nurkkaan mietiskeli laa¬ 
manni X. huomispäivän ohjelmaa. 

Voimakkaat mielenpurkaukset eivät olleet vieraita röyhkeälle laaman¬ 
nille, Jyräjävällä äänellä päästi hän kesken mietteitään suustaan kiivaan kirouk- 

sen, joka sai ajajan hypähtämään ilmaan ja toisen hevosen lisäämään vauh¬ 
tia. "Tuleekohan hän taas esiin, tuo kirottu nainen! Mitenkä saisin hänet 
tällä kertaa sotkeutumaan sanoissaan”. Tämä hänen vihastumisensa esine 
oli vanha tuttu oikeussalissa, tuo kaikenlaisiin rikoksiin tottunut "Korven 
Fiia”, tällä kertaa syytettynä lapsen murhasta. Tavallisesti toimi hän niin 
perin viekkaasti, ettei todistuksia saatu ensinkään häntä vastaan ja kieltämi¬ 
sessä hän oli voittamaton. Hän sai aina sen vuoksi tuomarin pulmalliseen 
tilaan ja tälläkin kertaa tiesi X., että hänen kärsivällisyyttään kovin koetel¬ 
taisiin. 

Hänen näin miettiessään tulevaa Fiian ristikuulustelua, lähestyttiin enem¬ 
män ja enemmän majataloa, jossa vielä odotettiin tuomarin tuloa. Kuten 
tavallisestikin hyppäsi X. heti vaunuista ja alkoi nousta tavallista tietään rap¬ 
puja usein ennenkin samanlaisissa tilaisuuksissa käyttämäänsä huoneeseen, 
ilman että talonväki häntä huomasikaan. 

Yläkerran etehisessä kohtasi hän kuitenkin isännän seisoen katselemassa 
kuutamoon. Ohi mennen kysäsee hän tältä „onkos isäntä saanut mitään 
parempia tietoja piijasta ja rikoksesta?” Kun hän juuri astuu huoneeseensa, 
kuulee hän henkilön vastaavan; "kyllä, täydellä varmuudella tiedetään nyt, 
että hän on murhannut lapsen ja haudannut sen aidan luona olevan tammen 
juurelle”. Sen sanottuaan katosi isäntä. Väsyneenä matkasta heittäytyi laa¬ 
manni vuoteelleen ottamatta tarkempaa selkoa tapahtumasta. Hetkisen kulut¬ 
tua astui palvelustyttö sisään ja pyytäen monin kerroin anteeksi huonoa vas¬ 
taanottoa kysyi eikö armollinen laamanni tahtoisi syömistä. Mutta saatuaan 
majatalon isännältä niin hyvän uutisen ei laamanni tarvinnut ruokaa eikä 
lepoa. „Sanokaa heti isännälle, että tahtoisin puhua hänen kanssaan” — 
"Isäntähän kuoli toispäivänä ja makaa tuossa viereisessä huoneessa”. — 
"Puhut leikkiä, lapsukaiseni, sano heti hänelle, että hän tulee tänne”. — 
"Armollinen laamanni, sanon rouvalle, että hän tulee tänne” ja astui majata¬ 
lon emäntä sisään käskettynä ja vakuutti todeksi tytön sanat. Oudolta tun¬ 
tui nyt laamannista maata toisella puolen seinää kuin isäntä, joka äsken oli 
antanut hänelle niin hyvän tiedon. Mutta taikauskoinen ei hän ollut ja mää¬ 
rätyllä kellonlyömällä alkoi X. istunnon huonosti maatun yön jälkeen. 

„Korven Fiia” tuotiin esiin vuorolleen ja X. koetti kaikin mahdollisin 
ja mahdottomin keinoin saada häntä kiinni valheista. "Kuule ihminen”, 
karjasi hän viimein, "lapsen olet murhannut ja kätkenyt aidan luona olevan 
tammen alle!” Nämät sanat vaikuttivat enemmän kuin hän oli uskonutkaan. 
Kalpeana ja hämmennyksissään alkoi Fiia katsella ympärilleen ja vaihtelevat 
kasvojen eleet ilmaisivat selvästi, että hän luuli olevansa jo ilmi saatu; täy¬ 
dellinen tunnustus seurasikin näitä odottamattomia sanoja. 

X:llä oli vaikea pysyä loppukokousta ajatuksissaan, sillä hän ei voinut 
millään miettimisellä päästä selville tästä arvoituksen tapaisesta tapahtumasta. 

Eräs spiritistinen istunto. 

Teosofisen seuran perustaja ja presidenttivainaja eversti H. S. Olcott 
kertoo „01d Diary Leaves”-nimisessä teoksessaan monista n. s. yliluonnolli¬ 
sista asioista, m. m. spiritistisistä istunnoista. Hän oli mies, joka tieteellisellä 
tarkkuudella tutki kaikki ilmiöt ennenkun uskoi niitä tosiksi. 

Olcott oli eräällä Newyorkin hautausmaalla käydessään huomannut jon¬ 
kun harvinaisen kauniin kukan. Kun hän siihen aikaan usein otti osaa spi- 
ritistisiin istuntoihin, joissa silloin tällöin ilmestyi ihan tuoreita kukkiakin, 
tuli hän mainittua kukkaa katsellessaan ajatelleeksi sitä mahdollisuutta, että 
se tai joku sen lehti ilmestyisi jonakin iltana pöydälle spiritistisessä istun¬ 
nossa. Kun hän aina oli varovainen ja käytännöllinen mies, pani hän erää¬ 
seen sanotun kukan lehteen — kenenkään tietämättä — värikynällä tai jolla¬ 
kin muulla sopivalla välineellä pienen merkin siltä varalta, että jos tämä 
lehti ilmestyisi istunnossa pöydälle, hän heti tuntisi sen ja voisi siis varmuu¬ 
della päättää, ettei minkäänlainen petos tässä tapauksessa olisi mahdollista. 

Kun hän joku aika sen jälkeen oli istunnossa, oli sinä iltana oikea 
kukkasade. Ihan tuoreita, hyvältä lemuavia kukkia tuli pöydälle kimputtain. 
Olcottin kädelle putosi tuore, mehevä lehti. Hän pisti sen taskuunsa ja istun¬ 
non loputtua kotia tultuaan rupesi tarkastamaan sitä. Hämmästyksekseen 
huomasi hän lehden samaksi, johon hän hautausmaalla käydessään oli pan¬ 
nut pienen salaisen merkin. Mutta Olcott ei ollut herkkäuskoinen. Aamulla 
lähti hän heti hautausmaalle mukanaan lehti, joka edellisenä iltana oli pu¬ 
donnut hänen kädelleen istuntosalissa. 

Kukan luo tultuaan huomasi hän, että siitä oli leikattu pois hänen 
merkitsemänsä lehti. Hän sovitti irti leikattua lehteä paikolleen ja huomasi 
sen täsmälleen sopivan kukassa olevaan kantaan. 

Sittemmin tutki Olcott tarkasti istuntosalin katon ja yliset, päästäkseen 
varmuuteen siitä, ettei katossa vaan olisi ollut salaluukkua, josta joku ylisillä 
piilevä he nk ilö olisi heitellyt kukkia, niitten joukossa tämän lehden, salin 
pöydälle. Katossa ei ollut minkäänlaista rakoa tai reikää, luukusta puhu¬ 
mattakaan. 

Istunnossa saamistaan kukista sanoo Olcott istuttaneensa useita puutar¬ 
haansa, jossa ne kasvoivat ja menestyivät hyvin. 

Kuka rohkenee väittää, että tällaista varovaisuutta noudattavan miehen 
luottamus spiritistisiin ilmiöihin olisi ollut perusteeton tai ennenaikainen? 

Veikko. 

Spiritualistinen liike ulkomailla. 

Tiedonantoja haudan takaa. 

Englantilaisen aikakauslehden „Review of Review'sin” viime syyskuun 
numerossa oli selostuksia muutamista tiedonannoista, joita olivat haudan 
tuolta puolen tehneet tunnetun Lontoon psykillisen seuran kolme edesmen¬ 
nyttä jäsentä ja tiedemiestä, Myers (kuollut 1901), Gurney (kuollut 1880 
luvulla) ja Hodgson (kuollut 1905). 

Asian toi esille seuran kokouksessa sir Oliver Lodge (professori Liver¬ 
poolissa) lausuen, että „molemmin puolin työskennellään sen välimuurin 
poistamiseksi, joka meidät eroittaa' henkimaailmasta. On onnistuttu pääse¬ 
mään jo niin lähelle toisiaan, että voidaan antaa mer kk iä toisilleen — niinpä 
ovat myöskin psykillisen seuran jäsenet molemmin puolin hautaa onnistu¬ 
neet päästä toistensa yhteyteen.”*) 

Myersin, Gumeyn ja Hodgsonin tiedonannot ovat tapahtuneet erään 
mrs Hollands nimisen mediumin kautta. Kun rouva Hollands eräänä aamuna 
istui yksinään joutilaana, alkoivat hänen sormensa liikkua nii nk uin kirjoitta¬ 
mista varten. Rouva Holland taipui kirjoittamaan ja kirjoitti ensin teräsky- 
nällä niinkauan kuin mr Myers vaikutti, sekä sitte lyijykynällä kun mr Gur¬ 
ney saapui. (Molemmat miehet huomauttivat mitä kynää he tahtoivat käyttää). 

Richard Hodgsonin ensimäinen tiedonanto tapahtui Helmikuun 9 p:än 
illalla. Kun rouva Hollands istui jonkun matkan päässä eräästä pöydästä 
niin alkoi hänen kätensä kirjoittamaan eräälle paperiarkille seuraavia ensi 
silmäyksellä ajatuksetta miltä näyttäviä kirjaimia ja numeroita: 

.S jdibselpehtpo 


18 8 

9 15 

3 4 (Nämät eivät ole numeroita sattumalta 

8 7 vaan ovat luettavat kirjaimina. Samaten ovat 

1 19 yllä olevat kirjaimet todellisia kijaimia seu- 

18 15 raavat kirjaimet). 

4 14 

Mitä tämä merkitsi? 

Rouva H. luuli että oli kysymyksessä joku laskutapa — hän ei aavista¬ 
nutkaan että tämä oli Hodgsonin tunnusmerkki ollessaan eläissään kirjeen- 


*) Mainittu seura on kaikkea muuta vaan ei suinkaan spiritistinen. Spiritistien kesken 
sitä usein kuvaavasti nimitetään: „seura tosiasiain ja henkisten ominaisuuksien kieltämistä 
varten.” Seura kyllä on harjoittanut ja harjoittaa virallista psykillisten ilmiöitten tutkimista, 
mutta koettaa kaikista päästä mitä monimutkaisempien ja kummallisten teorioitten avulla — 
ennenkuin tunnustavat, että spiritisteillä on oikein. 

vaihdossa psykillisen seuran johtavien henkilöiden kanssa ja jota oli mahdo¬ 
ton muitten ymmärtää kuin niitten joilla oli näitten salamerkkien avain. 

Myersin, Gumeyn ja Hodgsonin henget olivat hyvin innoissaan opetta¬ 
maan välittäjälleen (mediumille) parasta tapaa yhteyden aikaan saamiseksi 
heidän kanssaan. M. m. seuraavilla neuvoilla: 

M. (Myers) Parasta on kirjoittaa koneellisesti aamusilla, jolloin aivot 
ovat n. s. uudet ja tuoreet. Hyvin aikaisin on parasta vai kk a olisit uninenkin. 

G. (Gumey) Sinun täytyy kirjoittaa joka päivä vaikka vain edes muuta¬ 
mia minuutteja kerrallaan kuukauden ajan. Päätä ryhtyä tähän. Vain muu¬ 
tamia minuutteja passiivisena. 

M. Anna kätesi vallan yksinkertaisesti kulkea äläkä mietiskele tuleeko 
ajatukset sinun toiselta minältäsi tai joltakin ulkopuolelta sinua olevalta. *) 

G. Minä toivoisin ettette vaivaisi meitä koettamalla ymmärtää kaikkea 
mitä me kirjoitamme. Kirjoitettu ei ole teitä varten. Koettakaa edes olla 
ajattelematta sitä mitä kirjoitetaan edes kirjoittamisen ajalla — senhän eh¬ 
ditte jälkeenpäin. Unohtakaa pelkonne joutua petetyksi tai tulla narrina pi¬ 
detyksi. Jos me tahtoisimme teitä narrata niin te saatte jättää meidät. Se 
on vain hermostumista, kun aina pelkäätte kätenne pettävän teitä — älkää 
ajatelko omaa minäänne. Teidän persoonallisuutenne ei ole ratkaisijana tässä 
probleemissa. Pitäkää oma itsenne kaukana siitä mitä ilmoitetaan. 

Te olette vain nainen, joka otatte vastaan sähkösanoman sähkölennä- 
tin asemalla j. n. e. 

Myers ja Gurney puhuvat usein liikuttavalla tavalla niistä vaikeuksista, 
joita heillä on tahtoessaan antaa tietoja. Muutamat vaikeudet johtuvat välit¬ 
täjästä (mediumista) toiset taasen sen elämän ehdoista, jossa he nyt ovat. 
Myöskin meilläkin tunnettu sanomalehtimies W. T. Stead on saanut Myersiltä 
tietoja. Näistä lähemmin seuraavassa numerossa. 


Lokakuussa on „Harbinker of Laighfin” mukaan, T:ri Baraduc ryhtynyt 
Parisin lääketiedekunnan huonestossa pitämään luentoja: spiritualisesta lää¬ 
ketieteestä. T:ri B. on aikaisemmin eräälle sanomalehti haastattelijalle lausu¬ 
nut m. m. että nykyinen lääketiede tekee siinä suuren erehdyksen kun se 
käsittelee ihmisruumista koneena, ilman mitään sielua. Tautiemme syy on, 
T:ri B. käsityksen mukaan, niissä fluidumi- virroissa**), jotka elimiämme yllä 
pitävät. Hän tarkastelee aina taudin laatua niistä erilaisista Fluidumi sätei¬ 
lyistä, joita sairaan ruumiista säteilee ja joita voidaan valokuvata, vai kk a 
ovatkin tavalliselle silmälle näkymättömiä. Näitten valokuvauksien kautta on 

*) Mikä kohtalo! Rouva H. oli lukenut Myersin kirjoittaman klassillisen teoksen »Ih¬ 
misen persoona” ja sen johdosta luuli usein, että hänen mediumiset taipumuksensa johtuivat 
hänen toisen minänsä vaikutteista. 

**) Fluidumi on hermoputkia täyttävä eetteri, tai minkä olian tahansa eetterinen aura. 

hän tullutkin tutkimuksissaan mainittuihin spiritualistisiin tuloksiin. Hänen 
lääkitsemistapansa on siinä, että hän koettaa erilaisilla vaikutuksilla sairaaseen 
saada fluidumi-virrat takaisin normaali tilaansa kun ne ovat syystä tai toisesta 
joutuneet epäkuntoon. 

T:ri Baraduc on paljon valokuvannut n. n. eetterisiä virtauksia ihmis¬ 
ruumiista. Tämän yhteydessä tahdomme huomauttaa että valokuvauslevylle 
on kokeillessa usein saatu täydellisiä kuvia ihmistä ympäröivästä n. k. aurasta, 
joka on hieno ilmakehä, mikä ympäröi jokaista ihmistä, sekä myöskin esineitä. 
Pimeässä huoneessa voivat monet ihmiset olematta mitään varsinaisia ”sel- 
vänäköisiä” (klärvoajanteja) nähdä tämän auran ympäröivän ihmisruumista 
he ikk ona valona tai valokehänä. 

Valokuvatessa on usein myöskin levylle saatu paitsi valokuvattavana 
olleen „elävän” ihmisen kuvaa myöskin he nk iolennon kuvia. Tällaisia hen- 
kivalokuvia löytyy paljon, joittenka synnystä toiste kerromme tarkemmin 
muutamista tapauksista sekä julkaisemme muutamia kuvia. 

* 

Serbian kuningas Aleksanteri; joka, niinkuin muistetaan murhattiin, on 
myöskin antanut tietoja itsestään eräälle Serbian ministerille, joka tästä on 
kertonut seuraavaa: 

„Minä en ole mikään spiritisti, mutta nyt olen tulossa siksi. 

Kaikissa tapauksissa uskon minä, että eräät spiritistiset ilmiöt ovat to¬ 
dellisia ja eikä ainoastaan mieltäkiinnittäviä, vaan myöskin totuuden ja ih¬ 
miskunnan hyödyksi tutkittavat tieteellisesti. Minä olen saanut vahvistusta 
tälle vakaumukselleni eräästä persoonallisesta kokemuksestani, jonka katson 
melkein velvollisuudekseni julkituoda. 

Muutamat spiritistit Etelä-Unkarissa pyysivät kirjeellisesti tekemään heille 
sen palveluksen, että koettaa — niin sanoakseni — intervjuuata (haastatella) 
erästä henkeä, joka 14:ta vuosisadalla oli ollut Serbian hallitsijana, eräässä 
vallan yksityisessä asiassa. 

He kirjoittivat minulle, että eräässä istunnossa oli tämä erään mediumin 
kautta kehoittanut heitä pyytämään minua puhumaan kanssansa Lontoossa, 
jossa löytyy useampia mediumeja, joittenka kautta hän voi olla yhteydessä 
kanssani. 

Kun vaimoni siihen aikaan oli juuri lukenut mr Vangos'in ihmeellisistä 
ominaisuuksista tällä alalla, niin menin hänen luokseen. Minä en ollut kos¬ 
kaan nähnyt miestä ennen ja olen myöskin vakuutettu siitä, ettei mieskään 
ollut nähnyt minua ennemmin. Ei myöskään ollut mitään syytä otaksua, 
että hän olisi saanut mitään tietoa tulostani, tai arvannut kuka minä olin. 
Kysymykseeni: voisiko hän saattaa minua erään hengen yhteyteen, vastasi 
hän vaatimattomasti, että: toisinaan se onnistuu, mutta ei aina, kun toisia 
henkiä työntäytyy esille, joita kävijä ei ollut tahtonut tavata. Kuitenkin suos- 

tui hän koettamaan ja kehoitti minua kohdistamaan kaikki ajatukseni siihen 
henkeen, jota tahdoin puhutella. Kun mr Vango oli joutunut transsitilaan 
(yliaistilliseen tilaan), sanoi hän: "Täällä on erään nuoren miehen henki, 
joka olisi erittäin halukas sanomaan Teille jotakin, mutta hän puhuu sellaista 
kieltä josta minä en ymmärrä sanaakaan.” Kuningas johonka minä kohdis¬ 
tin ajatuksiani, kuoli 1350 keskiikäisenä miehenä. Minä ihmettelin sentähden 
kuka se nuori mies mahtoi olla, jolla oli minulle sanottavaa ja pyysin sen¬ 
tähden mr Vangoa sanomaan minulle edes yhden sanan siitä mitä henki 
puhui. Hän lupasi koettaa. Nojautuen seinää vastaan kuunteli hän tarkkaa¬ 
vaisesti; senjälkeen sanoi hän harvaan minun suureksi hämmästykseksi muu¬ 
tamia sanoja Serbian kielellä. „Molim j. n. e.” („Minä pyydän kirjoittamaan 
äidilleni, Natalialle, että minä pyydän häntä antamaan anteeksi minulle”). 

Luonnollisesti ymmärsin kohta, että se oli murhatun kuningas Aleksante¬ 
rin henki. Kysyin mr Vangolta minkä näköinen henki oli ja hän vastasi 
kohta: "kauhean näköinen, hänen ruumiinsa on haavoja täynnä.” Jos olisin 
vielä tarvinnut todisteita kuningas Aleksanterin hengeltä, niin sain ne kun 
mr Vango sanoi: „henki pyytää minua sanomaan Teille, että hän nyt kovasti 
katuu sitä, ettei hän seurannut teidän neuvoanne eräästä monumentista ja 
sitä valtioviisautta, joka siihen oli yhdistettynä.” Tämä oli eräs neuvo, jonka 
olin kuningas Aleksanterille antanut kahden kesken kaksi vuotta ennen ennen¬ 
kuin hänet murhattiin. Hän ei katsonut silloin voivansa sitä noudattaa mutta 
aikoi sen toteuttaa vuoden 1904 alussa. Minun täytyy vielä huomauttaa, 
että mr Vango toisti serbialaiset sanat eriskummallisella tavalla, lukien tavu 
tavulta, alkaen viimeisestä ja kulkien ensimmäiseen, esim.: Lim-mo Molim- 
asemasta j. n. e. 

Kun mr Vango tointui transsitilastaan oli hän täysin tietämätön siitä, 
että hän oli, oikeammin sanottuna kuningas Aleksanteri, oli puhunut Serbian 
kieltä. 

Kun minä totuuden hyväksi julkaisen tämän, niin en minä epäile alle¬ 
kirjoittaa tätä täydellä niinelläni ja arvollani. 

Chedo Miatowitch 

Entinen Serbian lähettiläs ja täysivaltainen ministeri Englannin hovissa. 

39 Redchliffe Garden S. W. Maalisk. 8 p:nä 1908. 



Mitä on haudan tuolla puolen? 

Mikä odottaa meitä n. k. kuoleman jälkeen? 
Näitä kysymyksiä valaisee spiritismi. 

Ilmiöitä Suomessa. 

Aika-lehden joulukuun numerossa kertoo eräs kirjoittaja tytöstä, jonka hänen vanhem¬ 
pansa toivat joku aika sitte hänen luokseen parannettavaksi. Tytön vanhemmat kertoivat, että 
he eivät saaneet tytön kanssa rauhaa, kun tämä vaan nukkui alkoi heti kuulumaan kaikenlai¬ 
sia naputuksia y. m. He olivat tehneet sen havainnon, että ilmiöt seurasivat tyttöä. 

Kiijoittaja otti tytön luokseen asettaen hänen maata kahden palvelijansa väliin, itse 
asettuen ensi yöksi viereiseen, huoneeseen tekemään huomioita. Kun kaikki olivat vähän 
aikaa nukkuneet alkoivat naputukset. Viereisessä huoneessa olevan kertojan luokse ryömi 
toinen palvelijoista kauhuissaan kertoen: „nyt ne ovat siellä”. Kertoja riensi toiseen huonee¬ 
seen ja tarkasti tulen valossa tyttöä, joka nukkui, toisen palvelijan kauhuissaan kyyristyessä 
seinää vasten. Kertoja kuuli naputuksia eli oikeammin koputuksia milloin sieltä, milloin täältä 
huoneesta. Samalla sai hän elävän tunteen siitä, että joku olento liikkui hänen vieressään. 
Tyttö nukkui edelleen. Kertoja nosti tytön silmäluonta pitäen tulta lähellä silmää, mutta sil¬ 
mä ei värähtänytkään; jäsenet olivat kaikki rauhassa. 

Myöhemmin kertoi tyttö itse näkevänsä käsiä liikkuvan ympärillään. Kertoja näyttää 
olettavan tytön olevan jonkinlaisessa kataleptisessa tilassa. Mutta tytössä nähtävästi on me- 
diumistisia voimia ja vaipuu silloin tranchitilaan. 

Palaamme asiaan vielä ensi numerossa. 


Ennustus lääketieteellisestä keksinnöstä. 


Henget eivät ylimalkaan ilmoittele tulevaisia tapahtumia ja silloinkin kun ilmoittavat 
niin ainoastaan historiallisista tapahtumista, niinkuin Serbian kuninkaan Aleksanterin murhan 
edellä, maanjäristyksien edellä y. m. poikkeustapauksissa. 

Viime vuonna eräässä Tukholmassa pidetyssä istunnossa, kertoi eräs vanhempi henki, 
joka oli elänyt jo Atlantis mantereella, että tullaan keksimään lääketieteen alalle eräs uusi 
parantamistapa. Se tulee tapahtumaan tasavirtaisen sähkön avulla siten, että toinen napa asete¬ 
taan niskakuoppaan ja toinen jalkapohjan alle. Yhteys molempain paikkojen välillä välitetään 
kostealla valkoisella liinavaatteella, johon sähkön vaikutuksesta ruumiista ulosvirtaavat kaikki 
epäterveelliset vaikutteet ja jäävät näkymään valkoiselle kankaalle tummina tahroina. Sähkö 
jota käytetään ei ole induktioni tai vaihtovirtaa. 

Muuten sanoi henki, että kaikki lääkkeet mitä ihmiset tarvitsevat löytyvät auringon 
valossa, vedessäja ilmassa. On tuleva aika jolloin ilmasta otetaan kaikki tarvittavat lääkkeet. 


Kysymyksiä ja vastauksia. 


Kysymys: Onko spiritismi kristinuskolle 
vastaista? A. S. 

Vastaus: Ei, se päin vastoin on sen vah¬ 
vin tuki ja todistaja. Ero on ainoastaan 
siinä, että spiritismin kautta nyt tiedämme 
sen, minkä ennen ainoastaan uskoimme. 


Raamattu on täydellisesti spiritualistinen 
teos. Siinä kerrotaan melkein joka sivulla 
spiritistisistä ilmiöistä; esim. miten kuningas 
Jaram sai Elialta kirjeen neljä vuotta tämän 
kuoleman jälkeen y. m. 

Pappeja on paljon liittynyt Spiritualistien 
riveihin. K 

Kysymys: Minkälainen on henkimaailma? 

A. 

Vastaus: Sitä eivät voi hengetkään selit¬ 
tää meidän "köyhillä kielillämme,” joilla ei 
löydy sanoja tulkitsemaan sitä mitä he tun¬ 
tevat. Mutta yleispiirtein on siitä kerrottu 
seuraavaa: Henkimaailma sisältyy useam¬ 
piin tasoihin, jotka toisistaan eroavat aine- 
tiheytensä kautta esim. niinkuin kaasu kiin¬ 
teästä aineesta j. n. e. tasot ovat niissä eri 
asteiset. Henget ovat kukin sisällistä kehi¬ 
tystään vastaavalla tasolla, mutta nousten 
alituisesti ylöspäin sikäli kun saavat opetusta 
ja kehittyvät. Alemmilla tasoilla olevat ei¬ 
vät voi päästä ylemmille ennen aikaansa, 
mutta ylemmiltä tasoilta voivat henget va¬ 
paasti käydä alemmilla tasoilla neuvomassa 
ja opettamassa. K. 

Kysymys: Uskovatko spiritistit helvetin 
olemassa olon? B. 

Vastaus: Ei, eivätkä siitä hengetkään 
tiedä sellaisena kuin sitä kirkko on opetta¬ 
nut. Kirkon oppi helvetistä on väärä ja 
tulos erhetyksistä. Raamatun tekstin alku¬ 
kielessäkään ei puhuta mitään sellaisesta 
helvetistä ja "saatanasta”, josta kirkko on 
opettanut. Ja kuka voisikaan enään väittää 
ikuisen rakkauden Isän luoneen tällaisia — 
houkuttelemaan hänen lapsiaan "ikuiseen 
kadotukseen” Sen "rakkauden Isän, jonka 
rakkaus on niin ääretön, että se toimisi hel¬ 


vetissäkin pelastaen ja auttaen”, niinkuin 
eräs henki on kuvaavasti lausunut. 

Helvetti on siinä, että henki erottuaan 
ruumiistaan saa nähdä kaikki elämänsä teot 
ja toimet alastomassa totuudessaan. 

Uiminen säilyttää kaikki henkiset muinai¬ 
suutensa kuolemansa jälkeen siksi kunnes 
hän tulee käsittämään totuutta. Esim. ahnes 
ihminen, sellainen, joka ei ole välittänyt 
lähimmäisistään vaan elänyt rahojensa hy¬ 
väksi, herää kuolemansa jälkeen karussa 
yksinäisyydessä ja pimeydessä, ja vaeltaa 
siinä siksi kunnes hänessä herää kaipuu, ja 
pieninkin huokaus tuo kohta apua, rakkau¬ 
den lähetit kiiruhtavat heti neuvomaan ja 
opettamaan onnetonta. 

Ne, jotka ovat olleet paatuneita rikollisia 
ovat vajonneet aineellisuuteen niin, että 
vielä fysillisen kuolemansa jälkeen ovat hy¬ 
vin lähellä meitä ja intohimojensa kiihdyt- 
täminä pyrkivät alituisesti vaikuttamaan ih¬ 
misiin, houkutellen näitä rikoksiin. 

Intohimot eivät saa vastaavaa tyydytystä 
siellä ja ne lopulta n. s. palavat pois. 

Tämä on niinkuin sanottu yleispiirtein. 

J. K. 

Kysymys: Mitä opettaa spiritismi ihmis¬ 
hengen tulevaisuudesta? — i. 

Vastaus: Kehitys täydellisyyttä kahden, 
"niinkuin teidän isännekin täydellinen on”. 
Siinä on salaisuus. 


Toimituksen työpöydältä. 


Spiritistin sisältö ja koko. 

Me tunnemme että lehti tässä koossaan on 
kovin ahdas ja pieni, kirjoituksia täytyy ly¬ 
hentää ja jättää seuraaviin numeroihin — ja 
paljon olisi kuitenkin julaistavaa; mutta 
emme voi vielä parhaimmallakaan tahdolla 
laajentaa lehden kokoa kun lehden nykyi¬ 
nen tilaajamäärä ei vastaisi kustannuksia 
tästä. Mitä olisi tehtävä tämän auttamiseksi? 

Me ehdoltamme, että kaikki yhdessä niin 
toimittajat, kannattajat, asiamiehet kuin 
myöskin tilaajat ja kaikki lehden ystävät 
otamme erityisen 


Spiritistin viikon 

jolla viikolla käymme kaikki innolla hank¬ 
kimaan lisää tilaajia Spiritistille, niin että 
saamme sen suurenmaksi ja jos hyvin käy 
niin useammin ilmestymään. Ehdoltamme 
puolestamme täksi Spiritistin viikoksi sen 
viikon jolloin Spiritistin tämä numero il¬ 
mestyy. Kun lehden nykyisistä tilaajista ja 
ystävistä kukin on hankkinut vähintäin 10 
uutta tilaajaa tulee lehden koko kaksinker¬ 
taiseksi samalla tilausmaksulla. Tämä ei 
kysy kuin hiukan innostusta asiaan ja toki¬ 
han sitä meillä sen verran löytyy! Eikös 

niin. Koetetaanpas emmekö saa kaikki yh¬ 
dessä lehteä paisumaan; 

Yksi viikko innostusta ja uhrautu¬ 
vaisuutta asialle! 

Spiritualistisen seuran perustamista 
Suomeen on täkäläisten spiritistien kesken 
ajateltu ja alettu laatimaan tätä varten sään- 
töehdoitusta. Seura on ajateltu yli koko maan 
ulottuvaksi johon kaikki maamme spiritistit 
voisivat yhtyä ja paikkakunnalla löytyvien 
spiritistien kesken muodostaa myöskin pai¬ 
kallisia osastoja, jotka olisivat alituisessa 
vuorovaikutuksessa yhteisesti valitun keskus 
komitean kanssa. 

Toimitusta on pyydetty huomauttamaan 
maaseutuystäville, että lausuisivat myöskin 
ajatuksensa asiasta. 

Helsingin spiritistisen seuran viralli¬ 
nen perustava kokous pidetään t. k. loppu¬ 
puolella, josta lähemmin ilmoitetaan päivä 
lehdissä. 

Teoria ja käytäntö. Kerran olivat kaik¬ 
kien uskontojen edustajat kokoontuneet yh¬ 
teiseen kokoukseen keskustelemaan. Kokoon¬ 
tuneina oli budhalaisia, muhamettilaisia, ka¬ 
tolilaisia, protestantteja, spiritualisteja, teo¬ 
sofeja y. m. erilaisten näkökantojen kannat¬ 
tajia. Kaikki esittivät uskonsa etuja saamatta 
kuitenkaan toisista kannattajia. 

Lopulta kysyi eräs kaikkein innokkaim¬ 
mista erään kuuntelijan mielipidettä. Vastaus 
oli: Kaikki se mitä te opetatte, on erino¬ 
maisen kaunista. Minusta näyttää niin kuin 
te kaikki olisitte nostaneet tikapuita taivaa¬ 
seen — aina korkeimman asuntoon. Mutta 
nyt on vain kysymys siitä, ettette seisahda 
tikapuittenne juurelle vaan nousette myöskin 
ylös niitä myöden. 

Piru kapakassa. Työmiehen 24 num. 
on seuraava pikku-uutinen: Kerrotaan että 
piru äskettäin olisi pistäytynyt eräässä Hel¬ 
singin "puulaakissa”. 

Tapauksen kulku on seuraava: Illalla kun 
kapakka oli suljettu olivat mamselit siivon¬ 
neet huoneuston pyyhkien pöydät ja tavan 
mukaan koonneet tuolit pöytien päälle, sekä 
olivat ovet lukittuaan poistuneet viereiseen 
suojaan. Silloin oli pimeässä kapakkahuo- 
neessa „vihtahousu” ruvennut eräällä kar- 
mittomalla tuolilla pöytään jyskyttämään, 


nauraen inhottavalla naisääneellä pirullista 
naurua ja lopuksi oli hirtehinen heittänyt 
kaikki tuolit alas pöydiltä. Joukolla jymyä- 
mistä katsomaan mentyä ei löytynyt huo¬ 
neistosta ketään elävää olentoa ja oli ovet 
olleet lukossa, joten piru parka se syyn sai. 
Tapaus kuuluu vaikuttaneen niin järkyttävästi 
läsnäoleviin että eräskin mamsseleista töin- 
tuskin vältti pyörtymisen. Arvaahan tuon 
— kun piru on merrassa! 

Uutisen lopussa on vielä pilkallinen huo¬ 
mautus, jonka kumminkin jätämme omaan 
arvoonsa. Kehoittaisimme vain uutisen kir¬ 
joittajaa tutustumaan ilmiöihin ja sitte vasta 
lausumaan tuomioitansa. 

Emme tiedä mistä ravintolasta tässä uuti¬ 
sessa on kysymys, mutta toimitukselle on 
jo aikaisemmin kerrottu eräästä, jossa on 
tapahtunut ilmiöitä useampia kertoja, vai¬ 
kuttaen niin että palvelijoitakin on eronnut. 

Piruja ei ole olemassa vaan on selitys et¬ 
sittävä siinä, että huonneistossa on tapahtu¬ 
nut joku rikos, murha, itsemurha esim., jon¬ 
ka uhri on niin sanoaksemme maahan sidottu 
ja koettaa päästä yhteyteen fysillisen maail¬ 
man kanssa. 

Palaamme ensi numerossa lähemmin kä¬ 
sittelemään näitä n. k. kummituksia. 

Esitelmän spiritismistä ja teosofiasta 
piti toimittaja Veikko Palomaa sunnuntaina 
v. k. 31 p:ä Rautatieläisten huoneistossa 
Vilhonk. 6. Esitelmän pitäjä selvitteli suh¬ 
teista spiritismin ja teosofian välillä ja näit¬ 
ten yhteistä taistelua materialistista maail¬ 
man katsomusta vastaan. 

Yleisöä oli kuuntelemassa kohtalaisesti. 


Tomitukselle saapunutta kirjallisuutta: 
„Tietäjä”, teosofisen liikkeen äänenkan¬ 
nattajan tammikuun numero. 

„Pyrkijä”, nuorisoliikkeen äänen kannat¬ 
taja, uudessa asussa. 

„ Toveri", lehden näytenumero. Lehti al¬ 
kaa ilmestymään Helsingissä kahdesti vii¬ 
kossa, toimittajana Matti Kurikka 

„Efterät”, Ruotsissa ilmestyvän spiritis- 
tin lehden tammikuun numero. 






